ENNIA

ENNIA Caribe of ENNIA ta un asegurado ku ta aktivo na Aruba, Kòrsou i Sint Maarten i na Hulanda Karibense desde 1948.

 Aktividat i struktura 
E empresa ta ehersé aktividatnan den ramo di siguro di  daño, bida i malesa. E tin ofisinanan na Aruba, Boneiru, Kòrsou i Sint Maarten i ta konta ku alrededor di 200 empleado. Su sede prinsipal ta na Kòrsou.

Bou di e entidat hurídiko ENNIA Caribe Holding NV tin sinku supsidiario ku ta fungi komo empresa di siguro operashonalOrganisatie, Ennia.com:
 ENNIA Caribe Schade NV (siguro di daño)
 ENNIA Caribe Leven NV (siguro di bida)
 ENNIA Caribe Zorg NV (siguro di malesa)
 ENNIA Caribe Schade (Aruba) NV (siguro di daño) i
 ENNIA Caribe Leven (Aruba) NV (siguro di bida).
E aktividatnan na e islanan Boneiru, Kòrsou, Saba, Sint Maarten i Sint Eustatius ta agrupá den e promé tres sosiedat anónimo i ta kai bou di supervishon di Banko Sentral di Kòrsou i Sint Maarten, mientras e ultimo dos NV ta toka solamente e aktividatnan na e isla di Aruba ku ta kai bou di supervishon di Banko Sentral di Aruba. 

 Historia 
E empresa ta originá di e kompania di siguro hulandes Eerste Nederlandsche / Nieuwe Eerste Nederlandsche (EN/NEN) i ta aktivo na Antia. Despues di unifiká na 1969 ku  NILLMIJ (Nederlandsch-Indische Levensverzekering- en Lijfrente-Maatschappij) e nòmber a bira ENNIA. Na 1983 ENNIA ta unifiká ku AGO Verzekeringen bou di e nòmber AEGON, sinembargo na Antia e ta mantene e nòmber ENNIA komo "ENNIA Caribe". 

ENNIA Caribe a wòrdu tuma over na 1998 dor di Nuts OHRA, ku un aña despues a unifiká i tabata resortá bou di Delta Lloyd. Na 2002 ENNIA a tuma over e actividatnan ku De Amersfoortse a start na 1989 na Antia. Na 2006 e Grupo Parman, di e empresario iraní-merikano Hushang Ansary, ta atkeri ENNIA Caribe. 

 Link eksterno 
 Wèpsait ofisial

Category:Empresa
Category:Antias Hulandes